पेरू की राजधानी लीमा में एक पुलिस अधिकारी विद्रोहियों के चंगुल से छुड़ाए एक बच्चे को गोद में लिए हुए. इस बच्चे समेत नौ लोगों को विद्रोही गुट शाइनिंग पाथ के चंगुल से बचाया गया. विद्रोहियों ने तीन बच्चों समेत इन लोगों को अमेज़न के जंगलों में क़ैद कर रखा था.ब्राज़ील के रियो डि जेनेरियो की कई झुग्गियों में से एक में काम्प्लेक्सो डा मारे जहां दो बच्चियां बैले क्लास लेने जा रही हैं. इन झुग्गियों को हिंसक गुटों से मुक्त कराने के लिए सरकार ने 2400 सुरक्षा बल लगा रखे हैं.अमरीकी राज्य मिज़ूरी के फ़र्गुसन शहर में लेटा हुआ प्रदर्शनकारी. माइकल ब्राउन को गोली मारे जाने की घटना के दस दिन बाद भी प्रदर्शनों का सिलसिला जारी है. पुलिस ने 19 अगस्त को एक शांतिपूर्ण प्रदर्शन के दौरान 47 लोगों को गिरफ़्तार किया है.पश्चिमी हिरोशिमा में भूस्खलन से बदहाल हुए इलाक़े की हेलिकॉप्टर से ली गई तस्वीर. इस भूस्खलन में 39 लोगों की मौत हो गई थी.मयन्मार के यंगून में रेलवे स्टेशन के बाहर मच्छरदानी में लिपट कर सोए दो व्यक्ति.पश्चिमी फ्रांस के सैबल-सुर-सार्थे में 40वीं हॉट एयर बैलून चैंपियनशिप में हिस्सा लेते प्रतियोगी. प्रतियोगिता 23 अगस्त तक चलेगी.दक्षिणी जर्मनी में एक किसान अपने सेब की खेती को परखता हुआ. दो हफ़्ते में सेब पक जाएंगे. रुस ने पश्चिमी देशों से खाद्य पदार्थों के आयात पर प्रतिबंध लगा दिया है जिसके कारण इस बार यूरोप में फल और सब्ज़ियों की बिक्री को लेकर चिंता है.लाइबेरिया की चर्च के पादरी प्रार्थना करते हुए. देश में इबोला से 400 से अधिक लोगों की जान जा चुकी है. पश्चिमी अफ़्रीक़ा के चार देशों में अब तक इबोला से 1200 लोग मारे गए हैं जिसमें सबसे अधिक संख्या लाइबेरिया में ही है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)